**Danska 10. bekkur 2020 – 2021**

Markmið: Megintilgangur dönskunáms er að nemendur öðlist alhliða hæfni til að nota dönsku sem lifandi verkfæri við ólíkar aðstæður og í fjölbreyttum tilgangi. Með náminu eiga nemendur að öðlast hæfni til að geta nýtt talað og ritað mál af ólíkum toga og leikni í að beita málinu í frásögnum og samskiptum. Auk þess er takmark námsins að nemendur öðlist skilning á skyldleika norrænu tungumálanna og menningu Norðurlandaþjóðanna (úr aðalnámskrá grunnskóla 2013 bls. 124).

Lögð verður áhersla á málnotkun í víðu samhengi, þar sem nemendur þjálfa færni í hlustun, tali, lestri og ritun. Nemendur lesa texta í grunnbók og leysa fjölbreytt verkefni þeim tengdum. Auk þess lesa nemendur smásögur, horfa á þætti og/eða kvikmyndir og hlusta á tónlist.

Námsefni: Grunnbók: *Ekko*. Lesbók og vinnubók. Höfundar: Ásdís Lovísa Grétarsdóttir og Erna Jessen. Kvikmyndir og/eða þættir, smásögur og annað efni frá kennara.

Kennslustundir: 4 kennslustundir á viku. Kennari: Sigrún Júlía Geirsdóttir sigrunj@skolar.fjardabyggd.is Verkefnum á að skila rafrænt í gegnum „Google classroom“ nema annað sé sérstaklega tekið fram.

 Hjálpargögn fyrir nemendur: Orðabækur á netinu: <http://www.ordabok.is/> [www.snara.is](http://www.snara.is) / <https://is.glosbe.com/> og [www.islex.is](http://www.islex.is) Réttritunarorðabók: [www.ordnet.dk](http://www.ordnet.dk) einnig er stuðst við tungumálforritið Duo lingo <https://www.duolingo.com/>

*EKKO* hljóðbók og hlustunaræfingar má finna á: <https://mms.is/namsefni/ekko-hljodbok> og <https://mms.is/namsefni/ekko-hlustunaraefingar> og Glósur úr *EKKO* má finna á: <https://quizlet.com/subject/EKKO/>

**Athugið að áætlunin og námsmat er birt með fyrirvara um breytingar.**

|  |  |  |
| --- | --- | --- |
| **Tími** | **Viðfangsefni** | **Námsmat** |
| ágúst20. skólasetning | Námsefni og verklag kynnt. Lítillega byrjað í *Ekko*, les- og vinnubók 1 SkolelivVærksted - 1 En Restaurant | Ritun og upplesturHópaverkefni |
| september18. starfsdagur, KSA þing | *Ekko*.1 SkolelivLestur léttlestrarbóka að eigin vali | Ritun og upplesturBog rapport |
| október5. starfsdagur6.-8. þemadagar15. samskiptadagur26.-27. vetrarfrí | *Ekko*2 Sport og motionDuo lingo | Ritun og upplesturParavinna - leiklestur |
| nóvember | *Ekko*2 Sport og motionDuo lingoTalna- og litaleikir. | Ritun og upplestur |
| desember18. litlu jól/bekkjarjól21. jólafrí hefst | *Ekko*2 Sport og motionKahootDulmálsleikurDönsk jól (Atlant bib) | Ritun og upplesturHópverkefni |
| desember 21.-3. jan. | Jólafrí |  |
| janúar4. starfsdagur5. mæting eftir jólafrí27. samskiptadagur28. íþróttadagur | *Ekko*3 Spis dig gladDuo lingo | Ritun og upplesturParaverkefni - Historieroulette |
| febrúar22.-23. vetrarfrí | *Ekko*3 Spis dig gladDuo lingo | Ritun og upplesturSjálfsmat og jafningjamat |
| mars4. Góugleði29.-5. apríl páskaleyfi | *Ekko*4 LivsstilAtlantbib - plakötDuo lingo | Ritun og upplesturBog rapportHópavinna |
| apríl29. mars -5. páskaleyfi6. starfsdagur22. Sumardagurinn fyrsti | *Ekko*4 LivsstilKvikmyndRejsen til DanmarkDuo lingo | HópaverkefniRitun og upplesturEinstaklingsverkefni |
| maí13. uppstigningardagur14. starfsdagur3. júní skólaslit  | *Ekko*5 KriminalitetDuo lingoVærksted 2 Myndband: Madlavning / hópverkefni matreiðsluþátturRafrænt munnlegt próf | SamvinnaFramsögn HópavinnaRafrænt munnlegt próf |
| Hæfniviðmið úr aðalsnámskrá grunnskóla |
| Við lok 10. bekkjar getur nemandi: **Hlustun**: - tileinkað sér aðalatriði úr kynningum og frásögnum sem eru innan áhuga-, náms- og þekkingarsviðs hans og brugðist við efni þeirra, sagt frá, unnið úr eða nýtt sér á annan hátt. - án vandkvæða fylgst með aðgengilegu efni í fjöl- og myndmiðlum sér til gagns og ánægju, sagt frá og unnið úr. - hlustað eftir nákvæmum upplýsingum, valið úr þær sem við á og brugðist við eða unnið úr þeim. **Lesskilningur**: - aflað sér upplýsinga úr texta, greint aðalatriði frá aukaatriðum og nýtt sér í verkefnavinnu. - lesið sér til fróðleiks rauntexta, t.d. úr dagblöðum, tímaritum og netmiðlum sem fjalla um efni er varðar líf hans, aðstæður eða umhverfi og unnið úr efninu. - lesið sér til gagns og ánægju smásögur og myndað sér skoðanir á efni þeirra. **Samskipti**: - tekið þátt í óformlegu spjalli um efni sem hann þekkir vel. - tekist á við margs konar aðstæður í almennum samskipum. - tekið þátt í skoðanaskiptum, fært einföld rök fyrir máli sínu og tekið tillit til sjónarmiða viðmælanda. **Frásögn**: - tjáð sig áheyrilega um málefni sem hann þekkir. - flutt stutta frásögn eða kynningu um undirbúið efni. - samið, æft og flutt frumsamið efni, t.d. stutt atriði eða sögu, einn eða í félagi við aðra. **Ritun**: - skrifað texta um efni sem hann hefur þekkingu á og sýnt fram á góð tök á orðaforða. - skrifað um og sagt frá því sem hann hefur hlustað á, séð eða lesið. - tjáð sig um skoðanir sínar, tilfinningar, reynslu og þekkingu. - leikið sér með málið og látið sköpunargáfuna og ímyndunaraflið njóta sín. **Menningarlæsi**: - sýnt fram á að hann þekki til mannlífs og menningar í Danmörku. - sýnt fram á að hann kann nokkur deili á fjölbreyttum uppruna þegnanna á viðkomandi málsvæði og gerir sér grein fyrir takmörkunum staðalmynda og áhrifum fordóma. - sýnt fram á að hann átti sig á skyldleika dönsku við íslensku og önnur Norðurlandamál. **Námshæfni**: - beitt ýmsum námsaðferðum til að auðvelda skilning og notkun á tungumálinu, t.d. nýtt sér samhengi í texta eða aðstæðum til að geta sér til um merkingu orða. - beitt sjálfsmati og jafningjamati á raunsæjan hátt og veitt sanngjarna endurgjöf. - nýtt sér reynslu sína og þekkingu til að skapa nýja þekkingu og nota í nýju samhengi. - unnið sjálfstætt, með öðrum og undir leiðsögn og sýnt öðrum tillitssemi. - nýtt sér helstu hjálpartæki, s.s. orðabækur, veforðasöfn og leitarforrit. |
| **Matsviðmið aðalnámskrár grunnskóla (bls. 137-138).** |
| **A** Nemandi getur sýnt fram á að hann skilur **mjög vel** og getur nýtt sér talað mál um almenn málefni í aðstæðum sem hann þekkir. Hefur tileinkað sér **mjög fjölbreyttan** orðaforða og getur **fyrirhafnarlítið** lesið sér til gagns og ánægju almenna texta af ýmsum toga um margvísleg málefni. Er **mjög vel** samræðuhæfur, beitir **eðlilegu** máli, framburði, áherslum og hrynjandi **af öryggi**. Notar **markvisst** algeng föst orðasambönd úr daglegu máli og getur tjáð sig **lipurlega** og **áheyrilega** um málefni sem hann þekkir. Getur skrifað **skýran og skilmerkilegan** samfelldan texta um efni sem hann þekkir, **fylgt af öryggi** reglum um málnotkun og hefðir varðandi uppbyggingu texta og hagnýtt sér **markvisst** þann orðaforða sem unnið hefur verið með. Sýnir fram á að hann þekkir **mjög vel** til mannlífs og menningar á viðkomandi málsvæði og gerir sér **mjög góða** grein fyrir hvað er líkt eða ólíkt hans eigin aðstæðum. **B** Nemandi getur sýnt fram á að hann skilur **vel** og getur nýtt sér talað mál um almenn málefni í aðstæðum sem hann þekkir. Hefur tileinkað sér **nægilega góðan** orðaforða til að geta lesið sér til gagns og ánægju almennan texta af ýmsum toga um margvísleg málefni. Er **vel** samræðuhæfur, beitir eðlilegu máli, framburði, áherslum og hrynjandi. Notar algeng föst orðasambönd úr daglegu máli og getur tjáð sig **nokkuð áheyrilega** um málefni sem hann þekkir. Getur skrifað **lipran**, samfelldan texta um efni sem hann þekkir, sýnt fram á **góð** tök á orðaforða og meginreglum málnotkunar, **fylgt hefðum** varðandi uppbyggingu og samhengi texta og notað tengiorð við hæfi. Þekkir **vel** til mannlífs og menningar á viðkomandi málsvæði og gerir sér **góða** grein fyrir hvað er líkt eða ólíkt hans eigin aðstæðum. **C** Nemandi getur sýnt fram á að hann skilur **sæmilega vel** og getur nýtt sér talað mál um almenn málefni í aðstæðum sem hann þekkir. Hefur tileinkað sér **viðunandi** orðaforða til að geta lesið sér til gagns og ánægju, með **nokkurri** fyrirhöfn þó, almenna texta af ýmsum toga og um margvísleg málefni. Er **sæmilega** samræðuhæfur og beitir reglum málsins, framburði, áherslum og hrynjandi á **viðunandi** hátt og kann að nota algengustu föstu orðasamböndin úr daglegu máli og getur tjáð sig **sæmilega** um málefni sem hann þekkir. Getur skrifað samfelldan texta um efni sem hann þekkir, **fylgt grunnreglum** um málnotkun og helstu hefðum varðandi uppbyggingu texta og **hagnýtt** sér þann orðaforða sem unnið hefur verið með, sýnt fram á að hann þekkir til mannlífs og menningar á viðkomandi málsvæði og gerir sér grein fyrir hvað er líkt eða ólíkt hans eigin aðstæðum. |